**Кыргыз Республикасынын Министрлер Кабинетинин**

**«Баткен облусунун өзгөчө статусу бар айрым чек ара аймактарында жашаган адамдарга мамлекеттик колдоо чаралары жөнүндө» токтомунун долборууна**

**МААЛЫМ КАТ-НЕГИЗДЕМЕ**

1. **Максаттары жана милдеттери**

Кыргыз Республикасынын Министрлер Кабинетинин токтомунун бул долбоорунун максаты жана милдети Баткен облусунун айрым чек ара аймактарында жашаган, электр энергиясын пайдалангандыгы үчүн акы төлөө боюнча жеңилдиктерди берүү түрүндө өзгөчө статуска ээ болгон адамдарга мамлекеттик колдоо көрсөтүү болуп саналат.

1. **Баяндоо бөлүгү**

Кыргыз Республикасынын Министрлер Кабинетинин 2021-жылдын 30-сентябрындагы № 192 токтому менен 2021-2025-жылдарга Кыргыз Республикасынын электр энергиясына орто мөөнөттүү тарифтик саясаты бекитилген.

Көрсөтүлгөн тарифтик саясат калк үчүн 700 кВт.саатка чейин керектөөдө 77 тыйын өлчөмүндө тарифтерди белгилөөнү, андан кийин инфляциянын деңгээлине карата оңдоолорду киргизип турууну карайт.

Кыргыз Республикасынын «Баткен облусунун статусу жөнүндө» мыйзамын ишке ашыруу максатында, Кыргыз Республикасынын Министрлер Кабинетинин 2022-жылдын 8-апрелинде № 13 протоколунун 11-пунктун эске алуу менен, Кыргыз Республикасынын Энергетика министрлиги тарабынан Баткен облусунун айрым чек ара аймактарында жашаган адамдарды колдоого багытталган «Баткен облусунун өзгөчө статусу бар айрым чек ара аймактарында жашаган адамдарга мамлекеттик колдоо чаралары жөнүндө» Кыргыз Республикасынын Министрлер Кабинетинин токтомунун долбоору иштелип чыкты.

Долбоордо Баткен облусунун чек ара аймактарында жашаган электр энергиясын керектөөчүлөргө электр энергиясын 700 кВтска чейин пайдалангандыгы үчүн акы төлөөдө 50% түрүндө жеңилдиктерди берүү каралган.

Турмуш-тиричилик абоненттеринин (калк) саны.

"Ош электр" ААКтын маалыматы боюнча 2022-жылдын январына карата Баткен облусунун чек ара аймактарында (62 айыл) жашаган турмуш-тиричилик абоненттеринин жалпы саны 22 404, анын ичинде:

- бийик тоолуу, алыскы жана жетүүгө кыйын зоналарда жашаган калк – 15 140;

- 16 жашка чейинки балдары бар муктаж болгон жарандарга (үй – бүлөлөргө) ай сайын «үй бүлөгө көмөк» жөлөкпулун алуучу аз камсыз болгон үй-бүлөлөр - - 3 817 (ЭСКММдин маалыматы боюнча);

- калгандары - 3 447.

2021-жылы жогоруда аталган 22 404 абоненттин электр энергиясын керектөөсү 78,7 млн.кВтсты түздү.

Баткен облусунун чек ара аймактарында жашаган абоненттерге электр энергиясын пайдалануу үчүн акы төлөөдө 50 пайыз өлчөмүндө айына 700 кВтс чейин керектөө нормаларынын чегинде жеңилдиктерди берүү.

Учурдагы керектөө ченеминде төмөндөгүдөй киреше болот:

Бийик тоолуу, алыскы жана жетүүгө кыйын зоналарда жашаган калктан (15 140 абонент):

- жайында 100 кВт. саат \* 15 140 \* 0,385 \* 7 ай = 4 080 230 сом

- жайында 600 кВт. саат \* 15 140 \* 0,77 \* 7 ай = 48 962 760 сом

- кышында 220 кВт. саат \* 15 140 \* 0,385 \* 5 ай = 6 411 790 сом

- кышында 480 кВт. саат \* 15 140 \* 0,77 \* 5 ай = 27 978 720 сом

Бардыгы: 87 433 500 сом, анын ичинде Кыргыз Республикасынын Өкмөтүнүн 02.04.2010-жылдын 2-апрелиндеги № 206 «Бийик тоолуу жана алыскы барууга кыйын зоналардагы оор, жагымсыз жаратылыш-климаттык шарттарда жашаган адамдарды мамлекеттик колдоонун кошумча чаралары жөнүндө» токтомун колдонуудан 10 492 020 сомду Кыргыз Республикасынын Финансы министрлиги төлөйт (700 \* 12 ай \* 0,77 \* 15 140 = 97 925 520 сом-87 433 500 сом = 10 492 020 сом).

16 жашка чейинки балдары бар муктаж болгон жарандарга (үй - бүлөлөргө) ай сайын «үй бүлөгө көмөк» жөлөкпулун алган аз камсыз болгон үй-бүлөлөрдөн - (3 817 үй-бүлө):

700 \* 3 817 \* 0,50 \* 12 ай = 16 031 400 сом, анын ичинде 8 656 956 сом бюджеттик керектөөчүлөргө тарифти көбөйтүүдөн кайчылаш субсидиялоонун эсебинен компенсацияланат (700 \* 3 817 \* 0,77 \* 12 ай = 24 688 356 сом-16 031 400 сом = 8 656 956 сом).

Калктын калган бөлүгүнөн:

700 \* 3 447 \* 0,77 \* 12 ай = 22 295 196 сом.

Баткен облусунун чек ара аймактарында (62 айыл) жашаган турмуш-тиричилик абоненттеринен жалпы киреше 125 760 096 сомду түзөт.

Бул вариантта тарифтин учурдагы тарифке салыштырмалуу төмөндөшү 38,5 тыйынды же 50% ды түзөт. Бир үй-бүлөгө эсептегенде тарифтин төмөндөшү айына 269,5 сомду (0,385\*700) же жылына 3 234 сомду түзөт. Жалпысынан, айырма:

1) 700 \* 22 404 \* 0,385 \*12 ай = 72 454 536 сомду;

2) 125 760 096 сом - 72 454 536 сом = 53 305 560 сомду түзөт.

Жогоруда аталган жеңилдиктерди каржылоо республикалык бюджеттин каражаттарынан жүргүзүлүүгө тийиш экендигин белгилей кетүү керек. Көп жылдар бою калк үчүн электр энергиясына социалдык тарифтерди анын өздүк наркынан төмөн деңгээлде сактоого байланыштуу энергетика системасында жыл сайын акча каражаттарынын тартыштыгы түзүлөт. 2021-жылдан баштап абал суунун аз мезгили жана электр энергиясынын тартыштыгы менен татаалдашууда, ал Бишкек шаарынын ЖЭБине жүктөмдү импорттоонун жана көбөйтүүнүн эсебинен жабылат, бул кошумча чыгымдарды талап кылат. Алсак, энергия системасында акча каражаттарынын тартыштыгы 2021-жылы 2,6 млрд.сомду түзгөн, ал эми 2022-жылга тартыштык 15,2 млрд. сом өлчөмүндө күтүлүүдө. Демек, жогоруда аталган керектөөчүлөрдү энергетикалык компаниялардын эсебинен субсидиялоо мүмкүн эмес.

Жогоруда баяндалгандардын негизинде Кыргыз Республикасынын Энергетика министрлиги тарабынан Кыргыз Республикасынын Министрлер Кабинетинин «Баткен облусунун өзгөчө статусу бар айрым чек ара аймактарында жашаган адамдарга мамлекеттик колдоо көрсөтүү чаралары жөнүндө» токтомунун долбоору иштелип чыкты, анда өзгөчө статусу бар Баткен облусунун айрым чек ара аймактарында жашаган турмуш-тиричилик керектөөчүлөргө электр энергиясын айына 700 киловатт саатка чейин турмуш-тиричилик керектөөсүнө пайдалангандыктары үчүн акы төлөөдө 50 пайыз өлчөмүндө жеңилдиктерди белгилөө сунуш кылынат.

Аталган токтом кабыл алынса Кыргыз Республикасынын «Кыргыз Республикасынын айрым чек ара аймактарына өзгөчө статус берүү жана аларды өнүктүрүү жөнүндө» мыйзамынын 6-беренесин, Кыргыз Республикасынын «Баткен облусунун статусу жөнүндө» мыйзамынын 6-беренесин, Кыргыз Республикасынын «Энергетика жөнүндө» мыйзамынын 6-беренесин аткарууну жөнгө салуу максаты ишке ашырылат. Көрсөтүлгөн бардык ченемдерди ишке ашыруу Кыргыз Республикасынын Министрлер Кабинетинин компетенциясына кирет.

Демек, токтомду иштеп чыгуу, кабыл алуу жана ишке ашыруу Кыргыз Республикасынын мыйзамдарына ылайык келет.

Актынын долбоорун кабыл алуу башка ченемдик укуктук актыларга өзгөртүүлөрдү киргизүүгө алып келбейт.

**3. Социалдык, экономикалык, укуктук, укук коргоочулук, гендердик, экологиялык, коррупциогендик кесепеттердин божомолдору**

Кыргыз Республикасынын Министрлер Кабинетинин токтомунун бул долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

1. **Коомдук талкуулоонун жыйынтыктары жөнүндө маалымат**

Кыргыз Республикасынын «Кыргыз Республикасынын ченемдик укуктук актылары жөнүндө» мыйзамынын 22-беренесине ылайык Кыргыз Республикасынын Министрлер Кабинетинин бул токтом долбоору Кыргыз Республикасынын Министрлер Кабинетинин расмий сайтына 2022-жылдын \_\_\_\_апрелинде коомдук талкуулоо үчүн жайгаштырылган. Ошондой эле, Кыргыз Республикасынын Өкмөтүнүн 17-жылдын 2020-августундагы 277-б буйругуна ылайык коомдук талкуулоо жол-жоболорунан өткөрүү үчүн 2022-жылдын \_\_\_\_апрелинде "Коом талкуу" бирдиктүү порталына да жайгаштырылган.

**5. Долбоордун мыйзамдарга ылайыктуулугуна талдоо жүргүзүү**

Кыргыз Республикасынын Министрлер Кабинетинин токтомунун долбоору колдонуудагы ченемдик укуктук актыларга жана Кыргыз Республикасы катышуучу болуп эсептелген эл аралык мыйзамдардын актыларына карама-каршы келбейт.

**6. Каржылоонун зарылдыгы жөнүндө маалымат**

Кыргыз Республикасынын Министрлер Кабинетинин бул токтомунун долбоору республикалык бюджеттен кошумча финансылык каражаттарды бөлүп берүүгө алып келет (финансылык эсептөөлөр маалым кат-негиздеменин баяндоо бөлүгүндө чагылдырылган).

**7. Жөнгө салуучу таасирин талдоо жөнүндө маалымат.**

Долбоор ишкердик ишмердүүлүктү жөнгө салууга багытталбагандыктан, жөнгө салуучу таасирди талдоо талап кылынбайт.

**Министр Д.Дж. Бекмурзаев**